Drage Hrvatice i Hrvati, Gdje god ovo gledali, u Domovini ili u svijetu,
Ja sam Don Markušić. Rođen sam u Zagrebu, a s godinu dana s roditeljima sam emigrirao u Australiju,
gdje sam završio pravo na Monash Universityju i radio kao odvjetnik.
U Australiji sam magistrirao međunarodno pravo na temi priznavanje Hrvatske
u vrijeme dok Hrvatska još nije bila međunarodno priznata.
Vratio sam se u Hrvatsku 1996. godine
sa željom da svojim pravnim znanjem i iskustvom doprinesem izgradnji Hrvatske
koja počiva na istinskim demokratskim i kapitalističkim temeljima
Budući da sam završio Pravni fakultet u Australiji, jedini sam odvjetnik u Hrvatskoj
iz anglo-saksonskog sustava prava, sa sjedištem ureda u Zagrebu, na Markovom trgu
gdje radim s  partnericom Monikom Maretić i ostatkom tima.
Pretežno se bavimo trgovačkim pravom, ugovorima, nekretninama, vlasništvom i nasljednim pravom.
Ja sam osnivač i trenutni predsjednik ACAP-a Zagreb, Udruženja hrvatsko-američkih stručnjaka.
Bio sam Predsjednik Američke gospodarske komore u Hrvatskoj,
i također sam osnivač i predsjednik Azijsko-pacifičke gospodarske komore te
potpredsjednik Transparency International Hrvatska.
Predajem budućim Hrvatskim veleposlanicima i diplomatima
na Diplomatskoj akademiji u Ministarstvu vanjskih i europskih poslova.
Posebno sam ponosan što sam počasni član Udruge branitelja iz Gline.
Iznimna čast mi je što sam na panelu s Dr. sc. Robinom Harrisom
koji je napisao knjigu o Blaženom Alojziju Stepincu.
Upravo vam se i obraćam na Stepinčevo pa ću prigodno podsjetiti na poruku blaženog Stepinca koji je govorio
kako se moramo boriti protiv nepravde, iako se pobjeda čini nemogućom.
Prošli tjedan je Američki veleposlanik, g. Robert Kohorst imao predavanje u Hrvatskoj odvjetničkoj komori
gdje je istaknuo da hrvatsko pravosuđe predstavlja veliku prepreku investicijama.
Naime, Sudske odluke su nepredvidljive, a Sudska praksa neujednačena.
Na konferenciji ćemo istaknuti konkretne slučajeve i načine njihova rješavanja, i to ne samo na pravni način,
već i kroz neophodno potrebno zajedništvo u borbi za pravni sustav.
Zajedno smo s našim braniteljima stvorili Hrvatsku kada je pobjeda izgledala nemogućom, a danas evo
zajedno slavimo i uživamo u našim sportskim uspjesima u svijetu.
Sada se moramo opet zajedno boriti da našu državu mijenjamo na bolje iako možda izgleda nemoguće,
kako bismo svi zajedno mogli u takvoj uspješnoj Hrvatskoj i uživati.
Ne možemo riskirati budućnost Hrvatske prepustivši je rukama političara.
Stoga, Pozivam vas da dođete na CroDiaspora Summit 21.-23. svibnja na Otoku Braču
koji će se održati na prekrasnom Svpetrvs resortu našega povratnika iz Amerike, Mariona Duzicha
ili da na njemu sudjelujete preko live-streaminga, kako bismo zajedno, hrvati iz cijeloga svijeta, i mi u domovini
radili na boljitku i uspjehu naše domovine.
kako mladi ljudi ne bi više morali odlaziti iz Hrvatske.
